open-index/open-wikipedia-markdown huggingface dataset:
Olai Eikeland

**Olai Ingemar Eikeland** (1915–2003) var en norsk politiker (Sp) og bonde. Han var stortingsrepresentant for Vest-Agder i perioden 1961–1965.

## Liv og virke
Han ble født den 23. juli 1915 og vokste opp på slektsgården Eikeland i Vennesla, som han senere overtok. Eikeland-familien var engasjert i kristelig arbeid og forkynnelse, først og fremst gjennom Vennesla frikirke.

Han hadde mange verv i meieri- og innkjøpssamvirkene, nå Tine og Felleskjøpet. Han var også en ivrig skogbruker. Han var fylkesformann i Vest-Agder bondelag i til sammen 18 år (1953–1958, 1961–1975). I 1983 ble han utnevnt til æresmedlem i Norges Bondelag.

### Politikk og offentlige verv

Han var medlem av Vennesla kommunestyre 1948–1951 og 1954–1975, deretter medlem av Vest-Agder fylkesting 1976–1983.

Olai Eikeland var Senterpartiets 1. vararepresentant til Stortinget fra Vest-Agder 1958–1961 og møtte i til sammen ni måneder representanten Trygve Haugeland.

Da Haugeland ikke ønsket å stille til gjenvalg ved stortingsvalget i september 1961, ble Eikeland valgt på en fellesliste for Senterpartiet og Venstre. Det ble holdt omvalg i fire kommuner i Vest-Agder i januar 1962, men mandatfordelingen ble uforandret. Eikeland fikk fylkets sistemandat.

Olai Eikeland satt hele perioden i Stortingets landbrukskomité. Han var en godt likt politiker; «optimist, samarbeidsvillig, og med et strålende humør, noe som skaffet ham svært mange venner».

I 1965 stilte Senterpartiet egen liste med Eikeland som førstekandidat. men mistet sitt mandat.

### Kristenliv
Eikeland var leder i eldsterådet for Vennesla frikirke og satt mange år i synodestyret, den øverste ledelsen, for Den evangelisk-lutherske frikirke. Han «brant for sin tro», het det i et minneord. Eikeland hadde en forkjærlighet for sang og lyrikk og deltok i flere kor.

### Familie
Han var gift med Ragnhild, født Bjørndal (1914–1982).

## Referanser
Einar Aass

**Einar Alfrid Aass** (født 18. april 1891 på Strømsø i Drammen, døde 11. desember 1957 i Drammen) var en politiker og verksmester ved Jembaneverkstedet. Han var sønn av Oskar Olaussen Aass, ble gift med Maggi Marie Christiansen og sammen fikk de ett barn. Han ble innvalgt i Skoger herredstyre for Arbeiderpartiet i 1926, og like før krigen ble han medlem av formannskapet. Han har også hatt verv i Vestfold fylkesadministrasjon og jernbaneetaten. I 1958 ble han valgt som ordfører i Skoger kommune, noe han var frem til sin død. Av helsemessige grunner hadde han valgt å ikke ta imot gjenvalg som ordfører. Da han den 11. desember 1957 var på vei til det siste formannskapsmøtet han skulle delta i fikk han slag og døde på vei til sykehuset.

## Einar Aass vei
I 1959 fikk han den øverste boliggate på Austadjordet oppkalt etter seg.

## Referanser
Diana of the Crossways

***Diana of the Crossways*** er en britisk stumfilm fra 1922 regissert av Denison Clift.

## Handling
En kvinne føler seg fanget i et kjærlighetsløst ekteskap, og hun innleder derfor en affære med en ledende politiker. I denne prosessen får hun også høre om en kabinett-hemmelighet, noe som kan true med å felle hele den sittende regjeringen.

## Skuespillere
* Fay Compton som Diana 
* Henry Victor som Honourable Percy Dacier 
* Joseph Tozer som Augustus Warwick
* A. Harding Steerman som Tonans 
* J. Fisher White som Lord Dannisburgh 
* Reginald Fox som Tom Rodworth 
* Ivo Dawson som Sir Lukyne Dunstane 

## Referanser


## Eksterne lenker
*
Dick Turpin’s Ride to York

***Dick Turpin's Ride to York*** er en britisk stumfilm fra 1922 regissert av Maurice Elvey.

## Skuespillere
* Matheson Lang som Dick Turpin
* Isobel Elsom som Esther Bevis
* Cecil Humphreys som Lytton Glover
* Norman Page som Ferret Bevis
* Lewis Gilbert som Tom King
* Lily Iris som Sally Dutton
* Malcolm Todd som Sir Charles Weston
* Madame d'Esterre som Lady Weston

## Referanser


## Eksterne lenker
*
Dr. Jack

***Dr. Jack*** er en amerikansk stumfilm fra 1922 regissert av Fred C. Newmeyer.

## Handling
Den unge Dr. Jackson, eller Dr. Jack som han blir kalt, tjener lite penger. Han unngår å bruke medisin så langt det lar seg gjøre, noe som er stikk i strid med metodene som ble brukt av den anerkjente Dr. Ludwig von Saulsbourg. I fire år har Dr. Ludwig tjent mye penger på feren til en syk liten jenta, og holder sistnevnte i mørke rom og gir henne ofte narkotika. Familiens advokat Jamison introduserer Dr. Jack som familiens konsulent, og ting begynner å skje. Dr. Jack har møtt jenta en gang ved en tilfeldighet, og er overlykkelig når han blir sendt for å hjelpe henne. De blir snart forelsket i hverandre. Men etter at Dr. Jack blir oppdaget når han kysser jenta, får han beskjed om at han er nødt til å reise sin vei neste morgen.

I mellomtiden når nyheter om at en farlig person har rømt, og har blitt sett i nærheten av huset deres. Dr. Jack, som mener at litt spenning er alt pasienten trenger for å gjøre henne helt normal, arrangerer en nattlig alarm for beboerne i hjemmet. Han tar på seg parykk og hatt, og i forkledning dukker han uventet opp i forskjellige deler av etablissementet. Han avslører seg selv for jenta, og faren hennes innser snart at datteren hans har blitt kurert. Von Saulsbourg blir deretter pålagt å reise sin vei, og Dr. Jack og den unge kvinnen blir lykkelig gjenforent.

## Skuespillere
* Harold Lloyd som Dr. Jackson
* Mildred Davis
* John T. Prince
* Eric Mayne som Dr. Ludwig von Saulsbourg
* Norman Hammond som Jamison, en advokat
* Charles Stevenson

## Referanser


## Eksterne lenker
*
Don't Doubt Your Wife

***A Doll's House*** er en amerikansk stumfilm fra 1922 regissert av James W. Horne.

## Handling
Rose Manning, på vei hjem, blir innhentet av en storm og tvunget til å søke tilflukt ved en veikro sammen med hennes tidligere kjæreste Herbert Olden. Men agenter som skal sørge for at alkohol-forbudet blir håndhevet kommer til veikroen. Rose velger å forlate eiendommen gjennom et vindu, bare delvis kledd fordi hun forsøkte å tørke de våte klærne sine ved veikroen, og hun kommer seg unna sammen med Herbert. Men han legger merke til at Rose er kald og fryser, så han gir henne frakken sin. Når Rose endelig kommer hjem venter ektemannen hennes John på henne; og legger merke til at hun går med Herberts frakk.

John antar umiddelbart at hans kone har vært utro sammen med Herbert, og han beordrer henne vekk fra hjemmet deres. I fortvilelse går Rose snart med på Herberts ekteskapsforslag, og tar ut skilsmisse fra John. Men når Herbert oppdager at Rose allerede er gravid, ønsker han å forsone Rose med John. Så på selve bryllupsdagen mellom Herbert og Roses dukker John opp ved kirken hvor bryllupet deres skal finne sted. John ber Rose om tilgivelse, og Rose tilgir ham. John inntar deretter Herberts posisjon ved alteret, og John og Rose gifter seg på nytt.

## Skuespillere
* Leah Baird som Rose Manning
* Edward Peil Sr som John Manning
* Emory Johnson som Herbert Olden
* Mathilde Brundage som Mrs. Evanston
* Katherine Lewis som Marie Braban

## Referanser


## Eksterne lenker
*
Sykehusgata 10 (Moss)

**Sykehusgata 10** er en bygning som tidligere var det første sykehuset i Moss. Adressen har hatt andre gatenavn opp gjennom årene. Først het gaten Sygehusgaden og huset hadde matrikkel nummer 399 og senere Sykehusgaten 5, før det ble hetende Sykehusgata 10. Huset ble brukt som sykehus fra 1811 til 1963. Fra 1967 fikk sykehuset nye eiere og ble gjort om til velferdssentral av Moss kvinneråd. 

## Historie
Moss hadde ikke noe eget Sykehus men fikk i 1806 en gård i Storgata 31, av en av Norges rikeste menn Grosserer Haagen, Christian Berg og hans kone Olea Mathea Kock Det nyopprettede sykehuset, de fattiges lidende trøst lå i gammel, matrikkel nr. 31 som var dagens Henrik Gernes gate 8. Denne brant ned i 1807 og ble erstattet med murbygninger i 1808. I 1811 ble sykehuset flyttet fra Møllebyen til den såkalte Værlesanden og dagens Sykehusgata 10.

Det første sykehuset i Moss lå i Henrik Gerners Gate, et lite sykehus med kun to senger. Sykehuset ble flyttet i 1811 til nå hetene Sykehusgata10. Sykehuset hadde fire sengeplasser og ble mer brukt enn det første sykehuset i Henrik Gerners Gate. Det ble derfor utvidet og bygget på i 1848 for å få plass til flere.

"I 1848 ble det nåværende sykehus oppbygget på samme tomt som det gamle fra 1811" 

Sykehuset gikk fra  Lasarett til velferdssentral og frivilligsentral, og i 1967 overtok Kvinnerådet sykehuset og gjorde det om til velferdssentral. Velferdssentralen er et tilbud for alle over 55 år, her får de tilbud om ulike aktiviteter som Moss kvinneråd steller istand. Noen aktiviteter er foredrag, trim, datakurs, allsang, håndarbeid og snekring.

## Byggestil

Det gamle bygget som ble bygd i 1848 består av to etasjer. Da Sykehusgata 10 var et sykehus, var pasientrommene i 2 etasje. Der oppe er det veldig lavt og skrå tak, noe som gjør at rommene føles mye mindre. Bygget i dag er veldig likt som det var da det var et sykehus. Huset består av tykke tømmervegger og har en gammel stil.  Det er tregulv i hele huset og ikke bra isolering. Selve bygget er gult, noe som symboliserer et sykehus og den gule fargen er fremdeles en smittevernfarge i dag.

Sykehuset har to andre bygg på tomten, et som ble kalt hønsehuset og et som het snekkerboden. Hønsehuset ble før brukt som lik-kjeller, for de som hadde vært innlagt på sykehuset. Snekkerboden ble brukt som oppbevaring av medisiner og utstyr.

## Personale

#### Personale på 1900-tallet
På sykehuset på 1900-tallet var det to sykepleiere, et sykehusbud og en tjenestepike. Søster Inga var eieren av sykehuset, og på bilde kan vi se Inga med de to sykepleierne.
* Diakonisse sygepleierske: Kari Uglen, F. 1844 fra Daviggen
* Diakonisse sygepleierske: Emilie Meling, F. 1849 fra Haaland på STV
* Sygehusbud: Martin Jensen, F. 1833 Stavanger
* Tjenestepige: Anna Kull, F. 1869 fra Finland

## Referanser
Storgata 3 (Moss)

**Storgata 3** er en eiendom i nedre del av Storgata i Moss. Storgata 3 ble bygd i 1830 som bolig.                                                                                                                     

Bygningen på denne adressen er en trebygning i empirestil som i nyere tidd har blitt regulert til særskilt verneområde. Selve gaten ble etablert i 1836, og i en periode var Storgata den viktigste gaten i Moss sentrum. Det var også en av de viktigste gatene ved havna.                                                                                                                     

## Historie
I 1841 kjøpte Andreas Mikkelsen bygget, og i 1868 ble H. Faber ny eier. I 1889-1897 overtok H. Pedersen bygget. I 1923 bodde Johanne Ødegaard der.

På slutten av 1800-tallet ble det drevet fiskebutikk i Storgata 3. Bygget ligger nær havnen, og fiskeindustrien og handelen i dette området var viktig for byens økonomi.  

*Stærk fiskeforretning* var en familiebedrift der Arne Stærk var den siste eieren. Arne Stærk overtok forretningen i 1957; den var blitt åpnet i 1925 av hans bestefar. Forretningen hadde på det meste 16 ansatte, og laget blant annet fiskemat, delikatesser, salater og lutefisk. Butikken ble solgt ut av familien i 1987/1988.   

## Byggestil
Storgata 3 har to etasjer hvor 1 etasjen er for forretning og 2 etasje er en leilighet. Bygningen er bygget med naturstein i grunnmuren og vegger av teglstein med pusset fasade. Originalt og bevaringsverdig bakgårdsmiljø med flere mindre hus og uthus. Hovedbygget ble opparbeidet med nyere deler som er integrert inn i hovedbygget. Bygget har en høy bevaringsverdig på bakgrunn av alder og sjeldenhet og ble vernet etter PBL i 2018.  

## Kulturminne-ID

## Referanser
Espen Berg (Seeb)

**Espen Berg** (født 1. desember 1970 i Trondheim) er en norsk musiker som er særlig kjent som produsent og artist i artistduoen Seeb, der han jobber sammen med Simen Eriksrud. Seeb har gitt ut remikser av en rekke kjente artister. 

Berg har tidligere jobbet som produsent for artister som Briskeby, DumDum Boys, Bertine Zetlitz og Donkeyboy, men også som låtskriver, remikser og musiker. I 2010 var han produsent for Donkeyboys innspilling av sporet «City Boy», som Berg selv hadde skrevet. I etterkant uttalte han at det var dette som la grunnlaget for at han kunne bli i stand til å leve av å skape egen musikk. 

I 2015 slo Seeb gjennom med en remiks av Mike Posners *Took A Pill in Ibiza*. Den nådde førsteplassen på lister verden rundt og ble verdens nest mest spilte låt på Spotify i 2016. Siden da har Seeb gitt ut både egne låter og remikser med blant andre Taylor Swift, Coldplay, Ed Sheeran, Bastille, Shawn Mendes, Mick Jagger og One Republic.

## Utmerkelser

I 2017 ble duoen Seeb kåret til årets norske artist/gruppe under NRJ Music Awards og de vant Spellemannprisen 2017 i klassen popgruppe. I 2019 vant de sin andre Spellemannpris i samme klasse for utgivelsene sine dette året. Samme år fikk Berg Musikkforleggerprisen i kategorien årets mest spilte låt sammen med Simen Eriksrud og , for «Drink About» med Dagny. 

I 2021 ble Berg nominert til Musikkforleggerprisen i klassen årets verk (populærmusikk), sammen med Eriksrud, Haukaas, ,  og , for låta «Kiss Somebody», utgitt av Julie Bergan og Seeb. Samme låt ble også nominert til både P3 Gull 2020 og Spellemannprisen 2020 i klassen årets låt.

## Diskografi

### Utgivelser med duoen Seeb

* 2015: *Simple Life*
* 2016: *Breathe* – med Neev
* 2016: *Hymn for the Weekend* (Seeb remix) – med Coldplay
* 2016: *What Do You Love* – med Jacob Banks
* 2017: *Under Your Skin* – med R. City
* 2017: *I Took a Pill In Ibiza* (Seeb remix) – med Mike Posner
* 2017: *Boys In the Street* – med Greg Holden
* 2017: *Return of the Mack* – med Mark Morrison
* 2017: *Rich Love* – med OneRepublic
* 2017: *Cruel World* – med Skip Marley
* 2018: *Lost Boys* – med Ocean Park Standoff
* 2018: *Drink About* – med Dagny
* 2018: *Nice to Meet You*
* 2018 *Grip* – med Bastille
* 2019: *Free To Go* – med Highasakite
* 2019: *Fade Out* – med Olivia O'Brien
* 2019: *Bigger Than* – med Justin Jesso
* 2020: *Unfamiliar* – med Goodboys & HRVY
* 2020: *Feel it Again* – med Svidden & Dan Caplen
* 2021: *Sad in Scandinavia* (album)

## Referanser


## Eksterne lenker
*
Halal snack pack

En **halal snack pack** (også kjent som *"meat on chips"* i New Zealand) er en hurtigmatrett som er svært populær i Australia. Den består av halalsertifisert kebabkjøtt (lam, kylling eller biff) og pommes frites. Rettens sauser kan variere, men må inkludere chili-, hvitløk- og barbecuesaus, som i kontekst av halal snack pack kalles *den hellige treenighet* av sauser. Yoghurt eller yoghurtsaus, ost, jalapeño og tabbouleh er vanlige tilleggsingredienser. Retten har blitt beskrevet som en grunnleggende takeaway-rett i kebabrestauranter i Australia.

Noen australske restauranter refererer til retten som en "snack pack", "snack box" eller "mixed plate". Macquarie Dictionary kåret navnet på retten som "People's Choice Word of the Year" i 2016. I Vest-Australia kalles det ofte en "meat box", mens i Adelaide er det kjent som en "AB".

## Historie

Halal snack pack har sitt opphav i Australia, og er en kulinarisk sammensmelting av midtøstens og Europas kjøkken. Noen hevder at snack packen kan spores tilbake til 1980-tallet, og den har siden utviklet seg til å bli en essensiell australsk rett. Imidlertid finnes det variasjoner eller lignende retter i andre land. Eksempler på dette er "Kebabtallerken", som er en vanlig rett i Norske kebabrestauranter, "doner meat and chips" i Storbritannia eller "döner teller" ("doner-tallerken") i Tyskland.

I slutten av 2015, etter at en Facebook-gruppe ved navn "Halal Snack Pack Appreciation Society" ble opprettet, dannet det seg en subkultur rundt retten. Dette førte til omfattende mediedekning av retten, samt en mye omtalt henvisning fra senator Sam Dastyari i det australske parlamentet under en debatt om halalsertifisering. Dastyaris referanse har fått æren for mye av den økte oppmerksomheten retten har fått.

Det har blitt uttrykt bekymring for innholdet av raffinerte karbohydrater i halal snack packs. Et overdreven inntak av raffinerte karbohydrater kan føre til fedme og hjertesykdom.
## Se også
* Halal
## Referanser
Patrick Joseph O’Donnell

**Patrick Joseph O'Donnell** (født 28. november 1856 i Kilraine ved Glenties i County Donegal i Irland; død 22. oktober 1927 i  Carlingford i County Louth) var erkebiskop av Armagh og kardinal i den katolske kirke.
## Liv og virke
### Prest
Patrick Joseph O'Donnell studerte ved bispedømmeseminaret i Letterkenny og ved St. Patrick's College i Maynooth, og ble presteviet den 29. juni 1880 av Dublins katolske erkebiskop Edward McCabe. Deretter var han fra 1881 til 1888 professor for dogmatikk og moralteologi ved St. Patricks College i Maynooth. 
### Biskop av Raphoe
I en alder av bare 31 år ble han i 1888 utnevnt til biskop av Raphoe. Han ble bispeviet i Letterkenny av erkebiskopen av Armagh Michael Logue;  medkonsekratorene var biskop Francis Kelly av Derry, og Patrick MacAlister, biskop av Down og Connor; prekenen holdt Bartolomew Woodlock, biskop av Ardagh og Clonmacnoise.

Biskop O'Donnell gjennomførte og fullførte et staselig byggeprosjekt i sitt bispedømmet - den nygotiske katedralen  (med romanske detaljer), med residens for biskop og presteskap (1891–1901); dessuten lot han bygge *St Eunan's Diocesan College* (1906); presentasjonssøstrenes kloster, og Loreto-skolene og en utvidelse til Loreto-klosteret, alt i Letterkenny.

### Koadjuto-erkebiskop av Armagh
I 1922 ble han utnevnt til titulærerkebiskop av *Attalea in Pamphylia* og til koadjutor-erkebiskop av Armagh.
### Erkebiskop av Amagh
Kardinal Logue døde den 19. november 1924, og da ble O'Donnell Armaghs neste erkebiskop. Fra 1922 til 1923 forvaltet han sitt tidligere bispedømme Raphoe som apostolisk administrator.

### Kardinal
Den 14. desember 1925 opptok pave Pius XI som kardinalprest, og gitt tittelkirken *Santa Maria della Pace*.

Patrick Joseph O'Donnell døde i en alder av 70 år i Carlingford sør i erkebispedømmet Armagh den 22. oktober 1927. og ble begravet på *Saint Patrick's Cemetery* i Armagh.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Castruccio Castracane degli Antelminelli (1779-1852) *1844
* Kardinal Paul Cullen (1803-1878) *1850
* Erkebiskop Joseph Dixon (1806-1866) * 1852
* Erkebiskop Daniel McGettigan (1815-1887) *1856
* Kardinal Michael Logue (1840-1924) *1879
* Kardinal *Patrick Joseph O'Donnell* (1856-1927) *1888

## Litteratur
* *Seventy Years Young, Memoires of Elizabeth, Countess of [[Fingal]]l*, by Elizabeth Burke Plunkett, Lady Fingall. First published by Collins of London in 1937; 1991 edition published by The Lilliput Press, Dublin 7, Ireland .

## Referanser
Salvia glutinosa

***Salvia glutinosa*** er en flerårig urt i leppeblomstfamilien.

Den blir 40–100 cm høy med kjertelhår på stengel, blad og begerblad. Stenglene er opprette, og forgrenete eller enkle. Bladene er pil- eller hjerteformede, med stilk, tannete og lysegrønne. Blomstene er gule med rødbrune tegninger, 30–40 mm lange og har en mer eller mindre rett underleppe. Fruktbegrene er klebrige og fester seg på dyr og klesplagg slik at frøene spres.

*Salvia glutinosa* vokser i skogkanter og lysninger i skog, for det meste på kalkholdig jord og i høyereliggende strøk, 350–1800 moh. Den er vanlig i Sør- og Mellom-Europa vest til Spania og øst til Russland, og den finnes også i Anatolia, Transkaukasia og nordlige Iran.

## Galleri

0 Salvia glutinosa - Yvoire.JPG|Korsvis motsatte blad
Lamiaceae - Salvia glutinosa.JPG|Blad med stilk
Salvia glutinosa IP0908045.jpg|Blomst
Salvia-glutinosa3.jpg|Kjertelhår


## Litteratur
* 
* 
* 
* 

## Eksterne lenker
*
Anita (film, 2021)

***Anita*** er en hongkongkinesisk biografisk dramafilm fra 2021 regissert av Longman Leung. Filmen skildrer livet til cantopopstjernen Anita Mui, som døde av kreft i 2003, bare 40 år. Livet hennes skildres fra barndommen til hennes død. Rollen som Anita spilles av Louise Wong, mens sentrale biroller spilles av Fish Liew, Gordon Lam og Louis Koo.

*Anita* ble den mest innbringende lokalproduserte filmen i Hongkong i 2021. I konkurranse med internasjonale filmer havnet den på tredjeplass, slått av de to amerikanske filmene *[[Spider-Man: No Way Home]]* og *[[Shang-Chi and the Legend of the Ten Rings]]*.

Louise Wong ble for sin innsats tildelt prisen i klassen for beste nykommer ved Hong Kong Film Award, mens Fish Liew ble tildelt prisen for beste kvinnelige birolle.

En utvidet versjon ble sendt som miniserie på Disney+.

## Roller

* Louise Wong – Anita Mui
* Ayumu Nakajima – Anitas eks-kjæreste 
* Tony Yang – hennes andre ekst-kjæreste
* Louis Koo – motedesigneren Eddie Lau
* Gordon Lam – So Haau Leung, lederen ved Capital Artists
* Miriam Yeung – Florence Chan, en talentspeider ved Capital Artists
* Fish Liew – Ann Mui, Anitas søster
* Terrance Lau – Leslie Cheung
* David Siu – Boss Kwok, en investor tilknyttet triaden
* Waise Lee – filmprodusent Leonard Ho

## Referanser


## Eksterne lenker
*
Tessa (rapper)

**Theresa Ann Fallesen** (født 1997), kjent som **Tessa**, er en gull- og platinaselgende dansk rapper.

## Diskografi
#### Album
* *Tessas Hævn* (2023)
* *Tessas hævn – igen bitch* (2023)

### Singler

* «Snakker For Meget» (2019)
* «Okay» (2019)
* «Ben» (2019)
* «Fuck Dem Freestyle» (2019)
* «Sjakalina» (2019)
* «Så'n der» (2020)
* «Glo på mig» (2020)
* «Bål» (2020)
* «Ghetto fabulos» (2020)
* «Blæstegnen» (2020)
* «Set Mer» (2021)
* «Mums» (2021)
* «Nasty Sommer» (2021)
* «Hallo Kitty» (2021)
* «Engangspik» (2022)
* «Farver» (2022)
* «TCM» (2022)
* «BETALT» (2023)
* «Hustle & Kærlighed» (2023)

## Priser og nominasjoner

## Referanser


## Eksterne lenker
* 
* 
*
Titlis

Titlis er et fjell i Sveits. Det ligger i kantonen Obwalden, i den sentrale delen av landet, 80 km øst for hovedstaden Bern. Toppen av Titlis er 3238 meter over havet, og 1132 meter over det omkringliggende terrenget.

Titlis ligger i et fjellområde, Uri-Alpene, med gressletter rundt fjellet og området er svært tynt befolket. Det høyeste punktet i nærheten er Sustenhorn, 3503 meter over havet, 8,2 km sør for Titlis. Nærmeste landsby er Engelberg, 6,1 km nordvest for Titlis.

Det går ingen taubane til toppen av Titlis, men til Kleine Titlis like ved, 3028 moh. Den øverste taubanen er verdens første roterende gondol Titlis Rotair. Det er også en isgrotte og en gangbru, Titlis Cliff Walk, ved Kleine Titlis. Det går også en stolheis, Ice Flyer, over Titlis-breen.


Fil:Bergbahnen Engelberg-Trübsee-Titlis logo.svg|Taubanen Engelberg-Trübsee-Titlis logo
Fil:.00 1069 Engelberg - Titlis und Fürenalb.jpg|Titlis
Fil:East side of Titlis.jpg|Sør-øst siden av Titlis
Fil:Titlis-2.JPG|Titlis Rotair
Fil:Titlis Cliff Walk.jpg|Titlis Cliff Walk
Fil:Inside of Titlis Glacier 1.jpg|Isgrotten


## Referanser
Sissel Knutsen Hegdal

**Sissel Knutsen Hegdal** (født 1965) er en norsk advokat og partiløs politiker. Hun ble valgt til ordfører i Stavanger i oktober 2023 for Høyre. Hun søkte om fritak fra ordførervervet den 13. septembr 2024 og 14. oktober 2024 ga Stavanger bystyre henne fritak.  

Etter å ha innrømmet misbruk av Høyres partimidler på   kroner til privat forbruk under valgkampen 2023, meddelte hun at hun trakk seg på dagen som ordfører i Stavanger. I et intervju i *[[Stavanger Aftenblad]]* innrømmer hun å ha brukt  kroner av Stavanger Høyres midler på en familiemiddag etter valgkampen. Hun innrømmer også at hun fakturerte Høyre for nesten  kroner for et festivalpass for sin egen og sin politiske rådgivers ektefelle. Ved minst ni anledninger, inkludert netthandel og flybilletter, brukte hun et betalingskort knyttet til bystyregruppens konto uten dokumenterte jobbrelaterte formål. Da hun sa hun gikk av som ordfører, var  kroner tilbakebetalt. Varaordfører Henrik Halleland fra Kristelig Folkeparti fungerte fra 4. september 2024 som ordfører.

Stavanger bystyre innvilget enstemmig Hegdals fritakssøknad 14. oktober 2024.

## Referanser


## Eksterne lenker
* 
*
Home Room

***Home Room*** er en amerikansk dramafilm, med Erika Christensen, Busy Philipps og Victor Garber i hovedrollene. Filmen hadde premiere i USA den 12. april 2002.

## Handling
En skolemassakre etterlater syv studenter og gjerningspersonens foreldre døde, og en student ved navn Deanna Cartwright (spilt av Erika Christensen) blir alvorlig skadet. Gjerningspersonen ble skutt av politiet under en konfrontasjon kort tid etter selve skytingen, og det eneste vitnet (og en annen potensiell mistenkt) er Alicia Browning (spilt av Busy Philipps) en goth-student som blir etterforsket av Martin Van Zandt. Skolens rektor ber Alicia besøke Deanna ved sykehuset. Ulikhetene deres er tydelige umiddelbart.

Alicia er en outsider som bor hos en alene-forelder som unngår samfunnet, som på samme måte skyr henne. Samtidig kommer Deanna fra en velstående familie, får gode karakterer på skolen, og er populær blant de andre klassekameratene. Til å begynne med virker Deanna optimistisk og munter. Men snart viser det seg at under hennes tilsynelatende positive ytre ligger det psykologiske arr etter skyte-episoden.

Alicia begynner snart å få medfølelse med henne, samtidig som hun kjemper mot sine egne demoner - inkludert et tidligere selvmordsforsøk. Gjennom disse lignende følelsesmessige båndene danner Alicia og Deanna etter hvert et usannsynlig vennskap, samtidig som begge to forsøker å håndtere deres psykologiske problemer.

## Skuespillere
* Busy Philipps som Alicia Browning
* Erika Christensen som Deanna Cartwright
* Victor Garber som etterforsker Martin Van Zandt
* Raphael Sbarge som Macready
* Ken Jenkins som politi-sjef
* Holland Taylor som Dr. Hollander
* Arthur Taxier som Mr. Browning
* James Pickens jr. som rektor Robbins
* Constance Zimmer som assistent Kelly
* Richard Gilliland som Mr. Cartwright
* Roxanne Hart som Mrs. Cartwright

## Referanser

## Eksterne lenker
*
FNs gruppe for bærekraftig utvikling

**FNs gruppe for bærekraftig utvikling** (*United Nations Sustainable Development Group*; **UNSDG**), tidligere **FNs utviklingsgruppe** (*United Nations Development Group*; UNDG) er et nettverk av 36 ulike FN-organer og -avdelinger som arbeider med utviklingstematikk. Gruppen ble etablert av FNs generalsekretær for å styrke samordningen av ulike utviklingsaktiviteter på landnivå. Den fungerer på globalt nivå også som et forum for politikkutvikling på utviklingsfeltet innen FN-systemet. 

FNs utviklingsgruppe ble omorganisert som FNs gruppe for bærekraftig utvikling i 2018, for å støtte opp under FNs mål for bærekraftig utvikling.

## Medlemmer
Blant medlemmene er
* FNs organisasjon for ernæring og landbruk 
* Det internasjonale fondet for jordbruksutvikling
* Den internasjonale arbeidsorganisasjonen
* Den internasjonale organisasjonen for migrasjon
* Det internasjonale handelssenteret
* Den internasjonale telekommunikasjonsunion
* United Nations Office for the Coordination of Humanitarian Affairs (OCHA)
*FNs høykommissær for menneskerettigheter (OHCHR)
* Joint United Nations Programme on HIV/AIDS (UNAIDS)
* FN-konferansen om handel og utvikling (UNCTAD)
* United Nations Department of Economic and Social Affairs (UN DESA)
* FNs utviklingsprogram (UNDP) / United Nations Capital Development Fund (UNCDF) / FNs fredskorps (UNV)
* United Nations Department of Political Affairs (UN DPA)
* De forente nasjoners økonomiske kommisjon for Afrika (UN ECA)
* FNs økonomikommisjon for Europa (UNECE)
* FNs økonomikommisjon for Latin-Amerika og Karibia (UN ECLAC)
* FNs miljøprogram (UNEP)
* FNs økonomi- og sosialkommisjon for Asia og Stillehavet (UN ESCAP)
* UNESCO
* United Nations Economic and Social Commission for Western Asia (UN ESCWA)
* FNs befolkningsfond (UNFPA)
* FNs bosettingsprogram (UN-Habitat)
* FNs høykommissær for flyktninger (UNHCR)
* FNs barnefond (UNICEF)
* United Nations Industrial Development Organization (UNIDO)
* United Nations Office for Disaster Risk Reduction (UNDRR)
* FNs kontor for narkotika og kriminalitet (UNODC)
* United Nations Office for Project Services (UNOPS)
* United Nations Peacebuilding Support Office (UN PBSO)
* FNs hjelpeorganisasjon for palestinske flyktninger i Midtøsten (UNRWA)
* UN Women
* Verdens turismeorganisasjon (UNWTO)
* Verdens matvareprogram (WFP)
* Verdens helseorganisasjon (WHO)
* Verdens meteorologiorganisasjon (WMO)

## Referanser


## Eksterne lenker
*
Ravand Ali Taha

**Ravand Ali Taha** (født 2001) er en norsk skuespiller, tiktoker og youtuber. Han spilte en av hovedrollene i filmen *[[A Happy Day]]* (2023), regissert av Hisham Zaman.

## Referanser


## Eksterne lenker
*
Franklin Tebo Uchenna

**Franklin Degaulle Tebo Uchenna** (født 2000) er en nigeriansk fotballspiller som spiller for Røde stjerne Beograd.

## Karriere
Tebo Uchenna er et produkt av ungdomsakademiene til FC Digital Foot, Waco Academy og Abuja før han begynte sin seniorspillerkarriere med Nasarawa United i 2019. Den 7. august 2021 ble han overført til den svenske klubben Häcken. Han gjorde sin profesjonelle debut for Häcken i en 1–1 Allsvenskan-kamp mot Hammarby den 26. september 2021. Opprinnelig signert på lån, aktiverte Häcken utkjøpsklausulen om vinteren i 2022.

Den 31. august 2023 signerte en fireårskontrakt med .

## Landslagskarriere
Tebo Uchenna representerte  i en vennskapskamp der de tapte 4-0 mot  den 4. juli 2021. Han kom på banen som innbytter i det 66. minuttet.

## Referanser


## Eksterne lenker
*
Bundesstiftung Gleichstellung

**Bundesstiftung Gleichstellung** er et offentlig organ som arbeider for likestilling i Tyskland. Bundesstiftung Gleichstellung er organisert som en føderal offentlig stiftelse (*Stiftung des öffentlichen Rechts*) og har sete i Berlin. Stiftelsen ble etablert ved lov av Forbundsdagen i 2021. Den har et stiftelsesråd på ti medlemmer, som består av medlemmer av Forbundsdagen og med Tysklands familie-, eldre-, kvinne- og ungdomsminister som leder. Stiftelsens direktører er Lisi Maier og Arn Sauer.

## Referanser


## Eksterne lenker
*
Warriors of Future

***Warriors of Future*** (originaltittel: *Ming yat zin gei*) er en hongkongkinesisk science fiction- og actionfilm fra 2022 regissert av Ng Yuen-fai (hans regidebut). Filmen er satt til fremtiden, nærmere bestemt i 2055 og en verden som er delvis ødelagt av krig og global oppvarming. En meteor som lander i Hongkong bringer med seg en fremmed organisme. Organismen viser seg å utgjøre en stor trussel, både for byen og verden forøvrig. En spesialstyrke blir satt inn, men blir nær utryddet i kampen. Underveis oppdages en konspirasjon. Hovedrollene spilles av Louis Koo, Sean Lau og Carina Lau.

*Warriors of Future* ble den mest innbringende lokalproduserte filmen i Hongkong i 2022. I konkurranse med internasjonale filmer havnet den på tredjeplass, slått av de to amerikanske filmene *[[Top Gun: Maverick]]* og *.* Filmen innbrakte en sum tilsvarende ca 100 millioner amerikanske dollar i Kina, men ble ikke blant de ti mest innbringende filmene i 2022. 

Filmen har blitt beskrevet som den mest omfattende og en av de dyreste filmproduksjonene i Hongkong til da. Den ble påbegynt i 2017 og skulle etter planen lanseres i 2019, men ble forsinket i tre år.

## Roller

* Louis Koo – Tyler (), et medlem av B-16s luftstyrke og ekspert i å manøvrere kampfly
* Sean Lau – Johnson Cheng, kommandør av B-16s luftstyrke
* Carina Lau – Tam Bing, en oberst sendt til District B-16
* Philip Keung – Yau Tai-long ("Skunk"), et tidligere medlem av B-16s luftstyrke
* Tse Kwan-ho – Dr. Chan Chong-Chung, en forsker
* Janice Wu – Xiao Lü, en korrespondent
* Wan Guopeng – Connor Kwong, medlem av B-16s luftstyrke
* Nick Cheung – Sean Li, leder av District B-16
* Eddy Ko

## Referanser


## Eksterne lenker
*
Hege Myrseth Rollmoen

**Hege Beate Myrseth Rollmoen** (født 1968) er en norsk lokalpolitiker fra Tennevoll, som representerer Arbeiderpartiet. Hun ble ordfører i Lavangen i 2019, og ble deretter gjenvalgt for perioden 2023–2027. Myrseth Rollmoen er kommunens første kvinnelige ordfører.

Myrseth Rollmoen arbeidet som barne- og ungdomsarbeider for Lavangen kommune fra 1992. I 2006 ble hun medlem av Arbeiderpartiet, og siden 2011 har hun vært innvalgt som kommunestyrerepresentant. Hun ble mor, kun 16 år gammel, til statsråd Cecilie Myrseth, og er datter til Lavangens tidligere ordfører Thorleif Myrseth.

## Referanser
Don’t Write Letters

***Don't Write Letters*** er en amerikansk stumfilm fra 1922 regissert av George D. Baker.

## Handling
Historien begynner med en tegneserie av en neandertaler som hugger kjærlighetsbrevene sine inn i en stein, men underveis blir han slått i hodet av en stein. Historien hopper deretter til Middelalderen hvor Romeo og Julie er forelsket i hverandre, men Julies fars blir irritert når Romeo skriver kjærlighetsbrev til henne. Robert "Babby" Jenks arbeider ved et varehus som verver seg til militæret for å slåss under første verdenskrig. I en skjorte han får utdelt oppdager han et brev i en lomme, skrevet av en ung kvinne.

Bobby skriver et brev til denne kvinnen, Anna May Jackson fra Flatbush i Brooklyn, New York. Etter å ha slåss under Meuse-Argonne-offensiven og med verdenskrigen endelig over, vender Bobby omsider tilbake til New York City. Han ønsker å møte Anna, men han tror at hun ikke kommer til å like ham. Derfor introduserer han en annen soldat (spilt av Herbert Heyes) for Anna May. Men hun er ikke interessert i denne soldaten, og tilgir den virkelige Bobby Jenks for å ha introdusert henne for en annen soldat i sitt sted.

## Skuespillere
* Gareth Hughes som Robert W. Jenks 
* Bartine Burkett som Anna May Jackson 
* Herbert Heyes som Richard W. Jenks 
* Harry Lorraine
* Margaret Mann som Jane 
* Lois Lee
* Victor Potel

## Referanser


## Eksterne lenker
*
Attila Hörbiger

**Attila Hörbiger**, født 21. april 1896 i Budapest, Østerrike-Ungarn, død 27. april 1987 i Wien, Østerrike, var en østerriksk skuespiller. Från 1935 var han gift med skuespilleren Paula Wessely og han er far til skuespilleren Christiane Hörbiger. Fra 1929-1981 medverkade han i omtrent 70 filmer og 20 TV-produktioner. Fra 1928-1949 var han ansatt ved Theater in der Josefstadt. Fra 1950 til 1975 var han medlem i ensemblet ved Burgtheater.

Etter Anschluss i 1938 ble han medlem i Det nasjonalsosialistiske tyske arbeiderparti.

## Referanser


## Eksterne lenker
*
Kommunestyrevalg i Modum

**Kommunestyrevalg i Modum** er en oversikt over kommunestyrevalg avholdt i Modum kommune i Buskerud. Modum ligger i regionen Midt-Buskerud.

## Kommunestyrevalget 2023

## Kommunestyrevalget 2019

## Kommunestyrevalget 2015

## Referanser
Down to the Sea in Ships

***Down to the Sea in Ships*** er en amerikansk stumfilm fra 1922 regissert av Elmer Clifton.

## Handling
Kaptein Charles W. Morgan (spilt av William Walcott) er en velrespektert forretningsmann som eier en flåte av hvalfangst-skip som opererer  fra New Bedford, Massachusetts. Han er veldig nær sin sjenerte og lydige datter Patience (spilt av Marguerite Courtot) og forteller henne at hun må gifte seg med en mann som er en hvalfanger og en kveker - akkurat som Charles selv. Hans sønn og svigerdatter forsvant 10 år tidligere når de var på en hvalfangst-ekspedisjon. Til slutt ble babyen deres, Charles sitt barnebarn Dot, oppdaget på en flåte bundet fast til en seilduk. Charles hadde oppdratt henne siden den gang. Dot er nå et rampete, opprørsk barn, som ønsker å bli hvalfanger når hun blir stor.

Men hennes drømmer er en ambisjon som ikke er akseptabel for en kvinne blant resten av innbyggerne i hjem-byen deres. En dag kommer en barndomsvenn av Patience, Allan Dexter (spilt av Raymond McKee) til byen, nylig tilbake fra college. Han og Patience fornyer sitt bekjentskap, og blir snart forelsket i hverandre. Dexter spør derfor kaptein Morgan om tillatelse til å gifte seg med Patience, men kaptein Morgan mener at han ikke er en passende ektemann - ettersom han verken er en kveker eller en erfaren hvalfanger. I mellomtiden planlegger Samuel Siggs (spilt av J. Thornton Baston) å stjele skipene til kaptein Morgan for å frakte afrikansk gull. Han kler seg ut som en kveker, og får snart en posisjon i Morgans virksomhet ved å utgi seg for å være en erfaren hvalfanger. Han har også spionert på Morgans attraktive datter Patience, og planlegger å gifte seg med henne. 

Siggs kidnapper også Dexter og tvinger ham til å arbeide på et av skipene hans. Dexter bruker snart denne tiden til å blant annet drepe en hval med harpun, i håp om å bli en dyktig hvalfanger. I mellomtiden dreper Jake Finner kapteinen og tar over kontroll over skipet. Men fordi han har behandlet mennene om bord som slaver, gjør arbeiderne snart mytteri mot Finner. Mannskapet utnevner deretter Dexter til deres nye kaptein. Samtidig som dette foregår blir kaptein Morgan syk, og frykter at han er døende. Han befaler derfor Patience å gifte seg med Siggs som sitt siste ønske i livet. Patience sier seg motvillig enig til dette. Men Dexter kommer frem akkurat i tide for å redde Patience, og de to elskerne gjenforenes til slutt.

## Skuespillere
* William Walcott som Charles W. Morgan
* Marguerite Courtot som Patience
* Raymond McKee som Allan Dexter
* Clara Bow som Dot
* J. Thornton Baston som Samuel Siggs
* Patrick Hartigan som Jake Finner

## Referanser


## Eksterne lenker
*
The Dungeon (1922)

***The Dungeon*** er en amerikansk stumfilm fra 1922 regissert av Oscar Micheaux.

## Handling
Historien fokuserer på Myrtle Downing, en afroamerikansk kvinne som blir tvunget til å gifte seg med en korrupt politiker ved navn Gyp Lassiter. Men hun er egentlig forelsket i Stephen Cameron, en ung advokat. Når hun oppdager at den nye ektemannen hennes har konspirert for å støtte segregasjon i bytte mot støtte fra andre politikere, forsøker Myrtle å protestere mot Lassiters korrupte væremåter.

Men Myrte blir deretter fanget i et hemmelig fangehull, hvor ektemannen hennes hadde myrdet hans tidligere koner.

## Skuespillere
* Shingzie Howard som Myrtle Downing
* William Fountaine som Stephen Cameron
* J. Kenneth Goodman som Gyp Lassiter
* William Crowell
* Earle Browne Cook
* Blanche Thompson

## Referanser


## Eksterne lenker
*
Kjell-Are Johansen

**Kjell-Are Johansen** (født 1965) er en norsk lokalpolitiker for Andøy arbeiderparti. Han satt som kommunestyremedlem i Andøy fra 1995 til 1999, og ble da valgt som ordfører frem til 1999. I 2003 ble han fylkestingsrepresentant, og ble igjen kommunestyremedlem i oktober 2019. Den 9. oktober 2023 ble han gjenvalgt som ordfører i Andøy kommune.

## Referanser
Storgata 7 (Moss)

**Storgata 7** er en vernet boligeiendom som befinner seg i Moss sentrum. Storgata er blant de eldste gatene i Moss. Gaten var også den mest sentrale i mange år grunnet at den lå i mellom havnen og møllene. Bygget hadde matrikkelnummer 296 når det ble bygget og ble endret til Storgaden 4 (Dansk skrivestil) da gatenavn kom til Moss. Senere i 1870 ble adressen endret til Storgata 7 som bygget har beholdt til i dag. Bygget ble vernet i 4. januar 2018.

## Byggestil
Storgata 7 er bygget i 1836 med typisk empirestil som kan kjennetegnes med at det er en mangel på dekorasjon i tillegg til lite utsmykking. Bygget er også symmetrisk som også er sentralt ved empirestil. Senere har bygningen blitt ombygget med takutstikk. Bygget er hovedsakelig delt i to deler horisontalt, den øvre og nedre etasjen, med leiligheter på toppen og butikk fronter nederst.

## Historie
I 1836 hadde bygget matrikkelnummer 296. På den tiden var det vanlig med matrikkelnummer. Det betyr at bygget ikke hadde et gatenummer. I 1841 så fikk bygningen gatenummeret Storgaden 4. Denne endringen ble gjort fordi gatenavn ble vanligere i Moss. På denne tiden var Storgata en av de eldste og viktigste gatene i Moss. Grunnen til dette er fordi Storgata lå sentralt mellom møllene og havna. Storgaten strakk seg fra nordre jernbaneovergang og hele veien til Henrich Gerners gate. I 1870 ble adressen endret igjen til Storgata 7 som den fremdeles er den dag i dag. Tidligere virksomhet i bygningen er blant annet Skomaker verksted (1907), Jacob Jansen jernvarer og hvitvarebutikk. (1959).

### Verning
Eiendommen er vernet etter plan- og bygningsloven, ettersom det blir regnet som et kommunalt verneverdig kulturminne. Det ble vernet i 2018, og blir regnet som bevaringsverdig på bakgrunn av alder, autentisert og representativitet. Storgata 7 er også et kulturminne og har kulturminne-id 232023.

## Eierskap

## Referanser
Storgata 17 (Moss)

**Storgata 17** (Også kjent som "*Hjulmaker Hansens Hus"*) er en adresse i Moss i Østfold. Den eldste datoen bygningen kan dateres til er 1800.

Storgata 17 ligger på hjørnet av Storgata og Fleischers gate og er bygget av hvit teglstein i underetasjen og grå trepanel utenpå i overetasjen. Tidligere lå bygget lenger opp i bakken inne på Thorneløkka, men ble senere flyttet til der det står i dag.

Per oktober 2023, er det 2 bedrifter i underetasjen. Der finner du "Jasmine Aromatherapy thai massasje" og Moss systue. I overetasjen er det boliger.

Bygningen ble vernet av Moss kommune etter Plan- og bygningsloven. Kulturminne ID er 231523-0.

## Generelt om Storgata
Storgata (opprinnelig kalt Storgaden) var på 1800-tallet en gate fult av liv. Gaten var av det dyrere strøket og mange rike folk og gode bedrifter holdt til der. I Storgaden fant man pub, kino, butikker, bedrifter, produksjonshus og boliger.

I dag er det en del boliger, men også restauranter, pub og flere fredet eiendommer. Storgata er en nokså rolig gate i dag, men mange mennesker besøker gjerne restauranten "Campino", som du finner der.

## Historie og eiere
Bygget ble til å begynne med, fra 1800, eid av jomfru Bolette Thaulow før det gikk til hennes nevø, Andreas Chrystie som også eide Chrystiegården like oppi gaten.

I 1820 årene ble Storgata 17 eid av høker Hans Johnsen før hans enke etter hvert solgte gården til Stattholder og Vognmann Peter Henriksen.

I 1839 eide en annen høker ved navn Faber gården, da ble huset og eiendelene hans lagt ut på tvangsauksjon.

Mellom 1842 og 1845 eide kjøpmann Ole Guldberg og det er uklart hva som hendte i perioden mellom 1845-1849. I 1850 kjøpte hjulmaker Jørgen Hansen gården. Huset passerte gjennom Hansen familien i 83 år og var i lang tid butikk hvor han solgte diverse dagligvarer samt andre ting. Kun 8 år etter Jørgen Hansen kjøpte gården, brant den ned og ble gjenoppbygget i 1858 da Moss hadde sin største bybrann noen gang.

Det var ikke før 1933 at Styrmann Rolf M. Carlsen kjøpte eiendommen i håp om å konvertere bygget til kontorer. Carlsen og familien eide bygget lenge til det etter hvert endte opp som bolig- og bedriftsbygg i nyere tid.

## Byggestil
Huset er bygget med to etasjer, hvorav underetasjen er bygget i hvit teglstein og overetasjen er kledd med liggende, grå trepanel. På innsiden av huset er det laftet. Gården ble opprinnelig bygget i senempirestil som var populært i Moss på denne tiden. I det nordøstlige hjørnet, er bygningen kurvet, med det som ser ut som en gammel lampe eller et gammelt skilt på veggen.
Eilertsen og Granados Teaterkompani

**Eilertsen og Granados Teaterkompani** ble Etablert i Stamsund i 2006 under kunstnerisk ledelse av Andreas Eilertsen og Cristina Granados.

Eilertsen har vært en av grunnleggerne av teatermiljøet i Stamsund og har siden 90-tallet jobbet aktivt for teatermiljøet der. Før han startet sitt eget kompani var han med å etablere Lofoten Teater og Teater NOR. Eilertsen har sin skuespillerutdannelse fra St.Petersburg. Granados er fra Sevilla i Spania og er​​ høgskoleutdannet i spansk kunst- og litteraturhistorie og fotografi. Hun har en master i Art project Design. Hun har jobbet profesjonelt med teater siden 2002. 

Kompaniet har sitt utgangspunkt i den ekspressive fysiske teaterkunsten og har forsket mye i spennet mellom teater og levende musikk. Eilertsen & Granados jobber sjangeroverskridende og henter mye av sin inspirasjon fra forfattere som Julio Cortazar, samtidsmusikk og installasjonskunst. Kompaniet knytter til seg ulike kunstnere og fagfolk til hver produksjon, og møtet mellom den spesifikke sammensetningen av folk blir avgjørende for den kunstneriske prosessen og resultatet. 

I 2007 dannet de jazz-prosjektet, Eilertsen kvintett, et konsept som fusjonerer tradisjonell folkemusikk fra kyst- Norge og Jazzens avant-garde aspekter. 

Eilertsen og Granados teaterkompani fikk i 2009 sitt eget hus i den gamle kinoen i Stamsund. 

Eilertsen og Granados Teater har opptrådt på festivaler og scener rundt omkring i verden; i Sverige, Danmark, Spania, Italia, Frankrike, Romania, Iran, Argentina og Costa Rica. 

## Priser
Eilertsen og Granados Teater fikk Nordland fylkeskommunes kulturpris i 2020.

## Verk
2023: *This must be the place*

2021: *De tomme gatene*

*2018: The golden room*

2016: *Imagine a Spot- Cello Edition*

2016: *Far away*

2014: *Imagine a Spot*

2011: *Julio´s Labyrinths*

2007: *Winding*

## Referanser


## Eksterne lenker
https://www.eilertsen-granados.com/
Khuong Viet-tempelet (Moss)

**Khuong Viet-tempelet** er et vietnametisk buddhistisk tempel og kultursenter i Moss. Menigheten, som dekker hele Østfold, ble etablert i 2001.

## Historie og informasjon
Det vietnamesiske buddhistsamfunn i Norge er en landsomfattende buddhistisk organisasjon for vietnamesere i Norge, med eget tempel på Kambo for buddhister i Moss og Rygge. Deres første tempel var i Rygge, men menigheten bestemte seg for å bygge et eget forsamlingslokale i Skredderveien i Moss. Tempelet er på cirka 1100 kvadratmeter med ett meditasjonsrom og ett forsamlingsrom. Forsamlingen har en speidergruppe som heter Buddhist-ungdomfamilien, den er spesielt for barn og ungdom. 

## Referanser
Mánabaijohka

**Mánabaijohka** er ei elv i Karasjok kommune i Finnmark. Den er ei sideelv til Anárjohka, og er 5,6 kilometer lang, eller 20,7 km regnet fra fjerneste kilde på fjellet Stuorra Gurbeš. Elva dannes ved samløpet av de to tilløpselvene Oarjjit Mánabaisuorgi og Davit Mánabaisuorgi og renner mot sørøst til Anárjohka.

## Referanser
Gerschnialp-banen

**Gerschnialp-banen** er en taubane i Obwalden, Sveits. Banen er av typen kabelbane.

Banen ble konstruert av Bell Maschinenfabrik, Kriens, og ble åpnet 21. januar 1913. Banen går fra Engelberg (1000 moh) til Gerschnialp (1262 moh), opp mot Titlis, og er i drift hele året.

Banen har en reisetid på 5 minutter og består av to vogner som møtes i et dobbeltspor på midten av strekningen; på strekningen finnes det også en 88&nbsp;meter lang tunnel.

## Bildegalleri

## Se også

* Titlis Rotair

## Referanser
Hans lille Dengse

***Hans Lille Dengse*** er en kort dansk stumfilmkomedie fra 1918 regissert av Lau Lauritzen sr. Manuset ble skrevet av Rigmor Holger-Madsen. I rollene ser vi blant annet Frederik Buch, Kate Fabian, Carl Schenstrøm og norskfødte Betzy Kofoed.

## Handling
Som ung mann hadde kjøpmann Thippe vært stormende forelsket i den vaskeriansatte Augusta Knopp. Hun skrev til ham i et brev at hun hadde reist til hovedstaden og født deres sønn. Thippe hadde i flere år betalt 30 kroner månedlig i barnebidrag. Han har aldri sett gutten, som fyller 14 år i august.

Når Thippe besøker sønnen og hans mor, blir han overrasket, for han ser ut som en voksen mann i matrosdress.

## I rollene
*Frederik Buch – Kjøpmann Thippe
*Betzy Kofoed – Hans bedre halvdel
*Frederik Jacobsen – agent Buller, hans venn
*Kate Fabian – Augusta Knopp
*Carl Schenstrøm – skomaker Tjenss

## Referanser


## Eksterne lenker
*
Strømprisutvalget

**Strømprisutvalget** var et ekspertutvalg nedsatt av Jonas Gahr Støres regjering 15. februar 2023. Utvalget skulle vurdere dagens system for å fastsette strømprisen i Norge. De skulle vurdere hvilke tiltak på kort og lang sikt som kan sikre strømbrukere lavere og mer forutsigbare priser, innenfor handlingsrommet i EØS-avtalen. Utvalget leverte sin rapport «Balansekunst» 12. oktober 2023 til Olje- og energidepartementet.

## Medlemmer
* Inge Røinaas Gran, leder, (SINTEF Energi)
* Håkon Taule (THEMA Consulting)
* Petter Vegard Hansen (Refinitiv)
* Lene Hagen (Volue)
* Jannicke Hilland (Telenor Infrastruktur)
* Kristin Bjella (Hjort)
* Markus Hoel Lie (Universitetet i Tromsø - Norges arktiske universitet)
* Svein Sundsbø
* Nina Lillelien (NHO)
* Nora Hansen (LO)

## Referanser